OpenLLM-France/wikimedia huggingface dataset:
# Liutpert

Liutpert o Luitpert (o Liutbert/Luitbert; Pavia ? - Pavia 702) va ser rei dels llombards i rei d'Itàlia del 700 al 701 i, en una segona fase del 701 al 702.

## El primer regne

Encara era menor d'edat quan el seu pare Cunipert va morir (700), i va ascendir al tron; estava flanquejat per Ansprand, duc d'Asti, que fou el seu tutor. Ragimpert, duc de Torí, i també membre de la dinastia bavaresa, immediatament es va aixecar, i es va enfrontar a les tropes d'Ansprand i l'aliat d'aquest el duc Rotari de Brèscia, a Novara. Ragimpert va guanyar la batalla i es va proclamar al lloc de Liutpert, després de només vuit mesos del regnat, a principis del 701.

## Segon regnat

Ragimpert va morir a finals d'aquest 701, deixant el tron al seu fill Aripert II, al que ja havia associat. Ansprand i Rotari van reaccionar immediatament i van poder entrar a Pavia i empresonar a Aripert, retornant el tron a Liutpert. Aripert, però, va aconseguir escapar-se i presentar batalla als guardians del seu antagonista. El 702 els va derrotar a Pavia, Liutpert fou empresonat i Aripert va ocupar el tron. Poc després, quan finalment va aixafar la darrera oposició de Rotari, va matar a Liutpert, al que va fer ofegar durant un bany.

## Referències

* Pau el Diaca, Historia Langobardorum (Storia dei Longobardi, Lorenzo Valla/Mondadori, Milà 1992)
* Jörg Jarnut, Storia dei Longobardi, Torí, Einaudi, 2002. ISBN 88-464-4085-4
* Sergio Rovagnati, I Longobardi, Milà, Xenia, 2003. ISBN 88-7273-484-3
# SVG-edit

SVG-edit és un editor de gràfics vectorials de codi obert que s'executa al navegador propi tant de manera local com en línia. Es pot utilitzar per crear i editar imatges de gràfics vectorials escalables .SVG o exportar a fitxers de format .PNG, .JPEG, .BMP, .WEBP o .PDF. Està escrit principalment en javaScript i es troba sota llicència MIT.
SVG-edit va ser mostrat al públic per Narendra Sisodiya el 6 de febrer de 2009 com a complement del projecte "project Eduvid".

## Característiques

* SVG-edit és un editor de gràfics vectorials basat en JavaScript que s'executa al navegador.
* És un programari sota llicència Mit, compatible amb la llicència GNU General Public License (GPL).

## Vegeu també

* DrawPile
* Penpot

## Enllaços externs

* SVG-edit a GitHub (anglès)
* SVG-edit a OpenHub (anglès)

## Referències

* ↑ Sisodiya, Narendra. «Online web based SVG Editor» (en anglès). Arxivat de l'original el 2013-05-29. [Consulta: 6 setembre 2020].
* ↑ «SVG-edit». [Consulta: 17 octubre 2020].
* ↑ «MIT License». Arxivat de l'original el 17 d’octubre 2020. [Consulta: 17 setembre 2020].
* ↑ «gnu.org» (en anglès). [Consulta: 17 octubre 2020].
# Williston

«Williston» té aquests significats:
* Williston (Carolina del Sud)
* Williston (Florida)
* Williston (Dakota del Nord)
* Williston (Tennessee)
* Williston (Vermont)
* Williston Highlands, concentració de població designada pel cens dels Estats Units a l'estat de Florida.
* Williston Park, població dels Estats Units a l'estat de Nova York.
* Samuel Wendell Williston (1852, Boston -, paleontòleg i entomòleg estatunidenc.
# Valle de Abdalajís

Valle de Abdalajís és un municipi d'Andalusia, a la província de Màlaga.
La situació d'aquesta petita vall entre les terres del Guadalhorce, via de comunicació cap al mar i la ciutat de Màlaga, i les terres d'Antequera, entre l'Alta i la Baixa Andalusia, li converteixen en un pas important al llarg de la història. Una història que encara que va tenir antecedents molt remots, com ho demostren els nombrosos vestigis oposats en la zona, té les seves primeres pàgines notables en l'època iber.

## Turisme i esport

La seva estranya orografia li dota d'immillorables condicions per a la pràctica d'alguns esports de risc: parapent, ala delta, escalada, etc., i uns altres no tan arriscats com el senderisme i els passejos amb bicicleta o a cavall, amb uns paisatges dignes d'admirar. Com diu un eslògan del poble, es tracta de "un lloc per a perdre's". Per estar al peu d'un gran massís rocós, sempre va tenir innombrables deus que regaven una fèrtil vall, que duu el seu nom, encara que en l'actualitat han desaparegut la majoria d'aquestes deus, destrossats per uns túnels per a la línia d'AVE Còrdova-Màlaga que travessen la serra.

## Enllaços externs

* Ajuntament de Valle de Abdalajis
* La Voz del Valle de Abdalajís. Arxivat 2009-09-07 a Wayback Machine. Informació local
* Pèrdua d'aigua a Valle de Abdalajis Arxivat 2008-03-16 a Wayback Machine.
* Plataforma en defensa de Valle de Abdalajis i corrents d'aigua pel desastre de les obres de l'A.V.E. Arxivat 2016-10-04 a Wayback Machine.
* Wikanda
# Jurjen Koksma

Jurjen Koksma (Heerenveen, 21 d'abril de 1904 - Amsterdam, 17 de desembre de 1964) va ser un matemàtic neerlandès.

## Vida i Obra

Koksma va estudiar matemàtiques des de 1922 a la universitat de Groningen, en la qual es va graduar el 1927. Després va ser professor de matemàtiques de secundària a les localitats de Kampen i Zwolle, mentre preparava una dissertació sobre les equacions diofàntiques, amb la qual va obtenir el doctorat el 1930 sota la direcció de Johannes van der Corput. Koksma va aplicar els teoremes de van der Corput per aconseguir resultats importants en la teoria de les desigualtats diofàntiques.
El mateix any, quan tenia 26 anys, li van proposar ser professor de matemàtiques a la Universitat Lliure d'Amsterdam. Després de certes vacil·lacions, va acceptar el nomenament i va romandre en aquesta universitat fins al 1960, quan una forta malaltia el va inhabilitar. Tot i així, a partir de 1962 va tornar a la docència fins a la seva mort el 1964. Va ser rector de la universitat en dues ocasions.
Després de la Segona Guerra Mundial, juntament amb van der Corput i David van Dantzig, va fundar el Centre de Matemàtiques (ara el Centre de Matemàtiques i Informàtica) i va dirigir-hi el departament de Matemàtiques. Koksma va ser president de la Reial Societat Neerlandesa de Matemàtiques el 1953 i membre de l'Acadèmia neerlandesa d'Arts i Ciències des de 1950: de 1954 a 1960 en va ser, fins i tot, secretari general i tresorer. El 1954 fou una de les forces indispensables del Congrés Internacional de Matemàtiques d’Amsterdam com a secretari i organitzador.
Les seves recerques van ser en teoria de nombres, començant per les equacions diofàntiques i continuant amb una investigació exhaustiva sobre la classificació dels nombres transcendents. Va ser l'introductor de la inequació de Koksma-Hlawka com mesura de la discrepància en la teoria de l'aproximació.

## Referències

* ↑ van der Corput, 1964-1965, p. 358.
* ↑ Grosheide, 1965, p. 43-44.
* ↑ van der Corput, 1964-1965, p. 360.
* ↑ Grosheide, 1965, p. 59.
* ↑ Burger i Tubbs, 2004, p. 181.
* ↑ Glasserman, 2003, p. 287.

## Bibliografia

* Burger, Edward B.; Tubbs, Robert. Making Transcendence Transparent (en anglès). Springer, 2004. ISBN 978-1-4419-1948-9.
* Glasserman, Paul. Monte Carlo Methods in Financial Engineering (en anglès). Springer, 2003. ISBN 978-1-4419-1822-2.
* Grosheide, G.H.A. «In Memoriam Prof. Dr. J.F. Koksma» (en neerlandès). Jaarboek Vrije Universiteit Amsterdam, 1965, pàg. 41-60. ISSN: 0928-4826.
* van der Corput, J.G. «Levensbericht J.F. Koksma» (en neerlandès). Jaarboek Koninklijke Nederlandse Akademie van Wetenschappen, 1964-1965, pàg. 358-364.

## Enllaços externs

* O'Connor, John J.; Robertson, Edmund F. «Jurjen Koksma» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Blauwendraat, Hendrick. «Koksma, Jurjen Ferdinand». Biografisch Woordenboek van Nederlandse Wiskundigen, 2020. [Consulta: 23 agost 2021]. (neerlandès)
# Khàrkovski 2-i

Khàrkovski 2-i (en rus: Харьковский 2-й) és un poble (una khútor) de l'óblast de Rostov, a Rússia, segons el cens rus del 2010 tenia 138 habitants. Pertany al districte de Proletarsk.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Sistema monolític

Sistema monolític pot tenir un significat diferent si hom parla de programari o de maquinari.

## Maquinari monolític

Un sistema electrònic de maquinari s'anomena monolític quan els seus components estan integrats en un únic circuit integrat (en un únic die). Veure Fig.1

## Programari monolític

S'anomena sistema de programari monolític sí té una arquitectura compacta, és a dir, si els diferents blocs (entrada, sortida, processament de dades, manegament d'errors i interfície d'usuari) estan entrellaçats i construïts en un sol bloc o programa. És una arquitectura bàsica que s'adapta molt bé a aplicacions o programes senzills. Veure Fig.2

## Referències

* ↑ «Monolithic IC-Fabrication Process-Transistor,Diode,Resistor,Production» (en anglès). Electronic Circuits and Diagram-Electronics Projects and Design, 09-09-2009.
* ↑ Stephens, Rod. Beginning Software Engineering (en anglès). John Wiley & Sons, 2015-03-02. ISBN 9781118969168.
# Gao Hongbo

Gao Hongbo (Pequín, Xina, 29 de gener de 1966) és un entrenador i exfutbolista xinès. És el primer entrenador xinès en entrenar un club europeu.

## Clubs
### Com a futbolista

| Club | País | Any |
| Beijing Guoan | R.P. de la Xina | 1985 - 1993 |
| Tiong Bahru CSC | Plantilla:SENSE | 1994 |
| Beijing Guoan | R.P. de la Xina | 1995 - 1996 |
| Guangzhou Songri | R.P. de la Xina | 1997 - 1998 |

### Com a entrenador

| Club | País | Any |
| Guangzhou Matsunichi FC | R.P. de la Xina | 1999 |
| Selecció de futbol sub-17 de la Xina | R.P. de la Xina | 2000 |
| Xiamen Blue Lions FC | R.P. de la Xina | 2004 - 2006 |
| Changchun Yatai FC | R.P. de la Xina | 2007 - 2008 |
| Selecció de futbol de la Xina | R.P. de la Xina | 2009 - 2011 |
| Guizhou Renhe FC | R.P. de la Xina | 2011 - 2012 |
| Xangai SIPG FC | R.P. de la Xina | 2013 |
| Jiangsu Guoxin-Sainty FC | R.P. de la Xina | 2013 - 2015 |
| ADO l'Haia | Països Baixos | 2015 - 2016 |
| Selecció de futbol de la Xina | R.P. de la Xina | 2016 - 2016 |

## Referències

* ↑ «China 1990». rsssf.com, 22-10-2009. [Consulta: 24 juliol 2012].

## Enllaços externs

* FIFA.com – FIFA Player Statistics: GAO Hongbo Arxivat 2013-07-01 a Wayback Machine.
# Liutprand de Cremona

Liutprand de Cremona, en llatí Liutprandus Cremonensis, (?, segle x — ?, segle X) fou historiador dels llombards i bisbe de Cremona.
Era fill d'un noble normand, fou diaca de Pavia i secretari del rei Berenguer II. L'any 956 perdé el favor del rei i es passà a Otó I el Gran, que el feu bisbe de Cremona l'any 961. Es destacà per les seves ambaixades a Constantinoble, en especial la del 968 per concertar el casament de Teòfana, filla de l'emperador Romà II, amb Otó II. Es creu que a instancies del seu amic Recemund d'Ilíberis va escriure l'Antapodosis (sobre el període 887-950), el Liber de rebus gestis Ottonis (sobre el de 960-964), que es conserva, incomplet, i una relació de la seva legació a Constantinoble anomenada Relatio de legatione Constantinopolitana.

## Obres

* Antapodosis, seu rerum per Europam gestarum, Libri VI, narració històrica dels fets ocorreguts, sobretot a Itàlia, entre 887 i 949.
* Historia Ottonis, lloança al seu patró, l'emperador Otó I, que comprèn els anys 960–964.
* Relatio de legatione Constantinopolitana ad Nicephorum Phocam que comprèn els anys de la seva ambaixada a Constantinoble els anys 968–969.

## Referències

* ↑ «Liutprand de Cremona». Gran Enciclopèdia Catalana. Barcelona: Grup Enciclopèdia Catalana.
# Rudolph Giuliani

Rudolph Giuliani (Brooklyn, 28 de maig de 1944), (KBE), és un advocat i polític estatunidenc, conegut principalment per haver estat alcalde de la ciutat de Nova York, de 1994 a 2001. El seu rol de líder vers la ciutat durant els atemptats de l'11 de setembre de 2001, i després el van elevar a un nivell de popularitat mundial i va ser nomenat per la revista Time en l'any 2001 com a "Persona de l'Any".
El darrer moment en la carrera política de Giuliani es va produir l'11 de setembre de 2001 durant l'atac a les Torres Bessones. La seva visibilitat pública en els dies següents a l'atac el van dur a posseir el malnom de "L'Alcalde d'Amèrica"
Des que va deixar l'Ajuntament de Nova York, Giuliani ha perseguit interessos en l'àmbit comercial i legal, i s'ha mantingut políticament actiu, realitzant campanyes per als candidats republicans en tots els nivells. El 13 de novembre de 2006, va formar un comitè exploratori per a considerar entrar a la carrera presidencial de 2008.
Giuliani, milionari, és actualment el president i Cap executiu de "Giuliani Partners LLC", una companyia consultora de seguretat que va fundar el 2002, i és soci en la signatura legal, que té la seva base a Houston, Bracewell & Giuliani LLP.

## Història electoral

* 1997 carrera per Alcalde (Ciutat de Nova York)
** Rudy Giuliani (R) (inc.), 59%
** Ruth Messinger (D), 41%
* 1993 carrera per Alcalde (Ciutat de Nova York)
** Rudy Giuliani (R), 49%
** David Dinkins (D) (inc.), 46%
* 1989 carrera per Alcalde (Ciutat de Nova York)
** David Dinkins (D), 51%
** Rudy Giuliani (R), 49%

## Notes

* ↑ The Economist.com, «Rudolph Giuliani - America's Mayor."». [Consulta: 15 novembre 2006].
* ↑ «Vladimir Putin - Person of the Year 2007 - TIME». Arxivat de l'original el 2011-02-10. [Consulta: 27 març 2009].
* ↑ Aquest terme ara és de llenguatge usual, a causa del fet que va ser encunyat per Oprah Winfrey en un memorial de 9/11 celebrat en l'Estadi dels Yankees el 23 de setembre de 2001. vegeu: Arxivat 2007-12-09 a Wayback Machine. i l'escrit al Newsday: «"City Mourns at Stadium Prayer Service."». Arxivat de l'original el 2006-11-09. [Consulta: 15 novembre 2006].
* ↑ «Giuliani takes step toward '08 bid, Devlin Barrett, Associated Press, November 13, 2006». Arxivat de l'original el de novembre 16, 2006. [Consulta: de novembre 16, 2006].

## Enllaços externs

* ABC.es Arxivat 2007-02-08 a Wayback Machine. El republicà Rudolph Giuliani formalitza la seva candidatura a la Casa Blanca
* LIDERATGE, RUDOLPH GIULIANI
# Willisornis

Willisornis és un gènere d'ocells de la família dels tamnofílids (Thamnophilidae).

## Taxonomia

Segons la Classificació del Congrés Ornitològic Internacional (versió 3.5, 2013) aquest gènere està format per dues espècies:
* Willisornis poecilinotus - formiguer zebrat occidental.
* Willisornis vidua - formiguer zebrat oriental.
Els membres d'aquest gènere eren però, considerats coespecífics i s'incloïen al gènere Hylophylax, fins que van ser inclosos al monospecífic gènere Dichropogon Chubb (1918) arran els treballs d'Irestedt et el 2004. Amb anterioritat s'havia aplicat aquest nom a un gènere de mosques de la família dels assílids (Dichropogon Bezzi, 1910) el que va motivar que fos canviat per l'actual Willisornis. Més tard i arran els treballs d'Isler et Whitney 2011, va ser separat en les dues espècies actuals.

## Referències

* ↑ Resum Martin Irestedt, Jon Fjeldså, Johan AA Nylander i Per GP Ericson. (2004). Phylogenetic relationships of typical antbirds (Thamnophilidae) and test of incongruence based on Bayes factors. BMC Evolucionary Biology. 4:23 doi:10.1186/1471-2148-4-23
* ↑ Proposta 286 del South American Classification Committee Arxivat 2008-05-08 a Wayback Machine. Rev. 30/01/2014 (anglès)
* ↑ Proposta 340 del South American Classification Committee Rev. 30/01/2014 (anglès)
* ↑ Resum Morton L. Isler i Bret M. Whitney (2011). Species Limits in Antbirds (Thamnophilidae): The Scale-Backed Antbird (Willisornis poecilinotus) Complex. The Wilson Journal of Ornithology 123 (1-14). doi: http://dx.doi.org/10.1676/10-082.1
* ↑ Proposta 495 del South American Classification Committee Rev. 30/01/2014 (anglès)
# Valle de Chalco Solidaridad

Valle de Chalco de Solidaridad és un municipi de l'estat de Mèxic. Xico és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de La Paz i Chimalhuacán, al sud amb Chalco, a l'oest amb Chalco i a l'est amb Ciutat de Mèxic.

## Vegeu també

* Municipis de l'estat de Mèxic

## Referències

* ↑ Monografia municipal de Valle de Chalco Arxivat 2017-10-29 a Wayback Machine. (castellà)

## Enllaços externs

* Portal de l'estat de Mèxic (castellà)
# King of the World

«King of the World» és el tercer senzill de l'àlbum Weezer, desè en la discografia del grup estatunidenc Weezer. El seu llançament es va produir el 14 de gener de 2016, juntament amb el videoclip, que fou dirigit per Scantron Films.
La seva estrena en directe es va produir en el programa de televisió The Tonight Show Starring Jimmy Fallon, on realment van presentar l'àlbum. Rivers Cuomo, el cantant, aparegué vestit com Elvis Presley.
Va entrar a la llista estatunidenca de música alternativa, arribant a la dissetena posició.

## Referències

* ↑ Brown, Harley. «Weezer’s Rivers Cuomo, Dressed As Elvis, Is ‘King Of the World' On ‘Fallon'» (en anglès). Spin, 01-04-2016. [Consulta: 10 octubre 2018].
* ↑ Kreps, Daniel. «Rivers Cuomo Dresses as Elvis Presley for Weezer's 'King of the World' on 'Fallon'» (en anglès). Rolling Stone, 01-04-2016. [Consulta: 31 desembre 2017].
* ↑ «Weezer > Chart History» (en anglès). Billboard. [Consulta: 10 octubre 2018].
# Willisau

Willisau és un municipi del cantó de Lucerna (Suïssa), cap del districte de Willisau.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# UNE

* Per a altres significats, vegeu «Norma UNE».
UNE era una xarxa de televisions locals d'Espanya pertanyent al grup Telecinco. La seva activitat va començar a desenvolupar-se el 2002 i emetia programes d'entreteniment -alguns de producció pròpia-, actualitat i telesèries. La programació d'UNE es distribuïa a través de fins a 66 emissores locals de tot Espanya. Qualsevol emissora local podia contractar aquest servei de televisió d'Atlas. Però a partir de 2004, les emissores locals pertanyents a Vocento (la participació empresarial de la qual en Telecinco era d'un 13%) que no tenien relació amb UNE, van començar la seva activitat conjunta amb la xarxa d'Atlas Telecinco.
El 2005, Vocento va trencar la relació amb UNE i va crear la seva pròpia xarxa de televisions locals, Punto TV. Les emissores locals de Vocento que van ser, en certa manera, obligades a emetre UNE, ara estan de la mateixa manera, obligades a pertànyer a Punto TV, pel que UNE ara només es distribuirà a qualsevol emissora de televisió local no pertanyent a Vocento que contracti amb Atlas Telecinco l'esmentat servei de producció audiovisual.
Finalment, el febrer de 2007, potser a causa de la impulsió dels canals de la TDT, Telecinco decideix cessar l'emissió d'UNE, el senyal del qual es distribuïa a les emissores locals clients a través del satèl·lit Hispasat.

## Programació

En els seus inicis, la programació era de dilluns a diumenge de 16.00 a 20.00 h més endavant, els caps de setmana es va ampliar pels matins de 10.00 a 11.30 h de 16.00 a 18.30 h i per les nits, de 22.00 a 0.30 h
Finalment, la programació es va retallar de dilluns a diumenge de 16.00 a 19.30 h
Comptava amb sèries produïdes per Telecinco, com a "Médico de Familia" o "Periodistas", i programes com "El buscador", "TNT", "Código Rojo" (Successos amb Paco Pérez Abellán) "Los caballeros" (Entrevistes a famosos), "Nunca es tarde" (Magazine amb Idioa Bilbao), "Latidos del corazón" (Premsa rosa), dibuixos animats, programes musicals i cinema.

## Referències

* ↑ Enrique Bustamante. Alternativas en los medios de comunicación digitales: Televisión, radio, prensa, revistas culturales y calidad de la democracia. Editorial GEDISA, 25 novembre 2008, p. 62–. ISBN 978-84-9784-429-1.
* ↑ Fernando Vilar Moreno. Radio y televisión en el ámbito local. Publicacions de la Universitat Jaume I, 2003, p. 554–. ISBN 978-84-8021-454-4.
* ↑ López Cantos, Francisco. «La conformación del modelo actual de TVL». A: La situación de la televisión local en España. Universitat de València, 2018. ISBN 8437095778.
# Juvanxer

Juvanxer, Javanxir o Juvān Shir (mort l'any 630) fou un pretendent sassànida el 630.
Segons Mirkhond, després de l'homicidi de Shahr-Varâz el juny del 630, els nobles de Pèsia van posar al tron a Juvān Shir (és-a-dir «Jove Lleó »), fils de Cosroes II i de « Kazdamah », la germana-esposa de Bahram VI, i un dels pocs fills de Cosroes que s'havia pogut amagar i s'havia salvat de la matanza ordenada per Kobad II; « un any després », en realitat sens dubte en el mateix any, va morir i a falta d'altre hereu home, van cridar al tron a Bûrândûkht, la filla gran de Cosroes II.

## Referències

* ↑ Ivan Mladjov. «Persia (Īrān): Sāsānid Period» (en anglès). [Consulta: 25 novembre 2013].
* ↑ (anglès) Mīr Ḫwānd, Muḥammad ibn Ḫwāndšāh ibn Maḥmūd (? - 1498), Garden of Purity, Reign of Shehriâr, 1892, Royal Asiatic Society, traduit en anglais depuis l'œuvre originale en persan par E. Rehatsek .
# Sistema multipartidista

Un sistema multipartidista o sistema pluripartidista és un sistema polític l'estructura del qual permet el sorgiment de més d'un partit polític que participen dels debats i de les eleccions. El concepte pur del multipartidisme està basat en la llibertat d'associació i és un dels fonaments de la democràcia representantiva en oposició al unipartidisme, típic dels règims autoritaris o totalitaris. Les democràcies populars, com ara l'antiga Unió Soviètica o l'actual República Popular de la Xina, són règims d'aparença democràtica amb una organització d'eleccions amb sufragi universal, però, regides només per un partit. L'existència d'un partit únic implica un centralisme fort.
En alguns països en què el multipartidisme existeix com a dret democràtic, l'espectre polític, però, es concentra en dos partits únicament. Aquests sistemes s'anomenen sistemes bipartidistes. Cal disntingir el bipartidisme pur, que existeix només als Estats Units i que consisteix en la representació de només dos partis al cos legislatiu, del bipartidisme ampliat, en què dos partits són majoritaris al parlament, amb l'existència d'altres partits minoritaris, encara que per llur reduïda representació, llur poder per proposar lleis és limitat, com és el cas del sistema del Regne Unit.
Els sistemes de representació directa tendeixen a afavorir el desenvolupament dels sistemes bipartidistes, mentre que els sistemes de representació proporcional afavoreixen el desenvolupament dels sistemes multipartidistes. Els sistemes presidencialistes multipartidistes sovint no permeten que cap candidat a president aconsigueixi la majoria absoluta, i per tant, han implementat el concepte de "segona volta" en la qual només participen els dos candidats que van rebre el nombre més gran de vots en les primeres eleccions. Alguns països presidencialistes, com ara Mèxic i l'Argentina, combinen els sistemes de representació directa i proporcional per a elegir els membres llurs parlaments i així evitar el bipartidisme pur dels Estats Units. No obstant això, el parlamentarisme amb representació proporcional també presenta problemes, atès que si cap partit aconsigueixi majoria absoluta s'han de formar governs de coalició que de vegades poden ser inestables i el govern ha de convocar a eleccions amb freqüència.